หุ้นปิดเช้า(6ม.ค.) ลบ 3.65 จุด
ปิดตลาดในภาคเช้าปรับลดลงเล็กน้อย ปิดที่ 1,047.13 จุด ลดลบ 3.65 จุด
6 ม.ค. 2554

ปิดตลาดในภาคเช้าปรับลดลงเล็กน้อย ปิดที่ 1,047.13 จุด ลดลบ 3.65 จุด
ดัชนีตลาดหลักทรัพย์แห่งประเทศไทยปิดตลาดในภาคเช้าปรับลดลงเล็กน้อย ปิดที่ 1,047.13 จุด ลดลบ 3.65 จุด หรือ -0.35% ตามแรงขายทำกำไรระยะสั้น หลังจากไม่สามารถยืนเหนือ 1,055 จุด ซึ่งเป็นแนวต้านสำคัญได้ โดยระหว่างการซื้อขายขึ้นไปแตะที่ 1,056.44 จุด  มูลค่าการซื้อขาย 24,070.42 ล้านบาท บริษัทหลักทรัพย์ (บล.) คันทรี่ กรุ๊ป ระบุว่า การเคลื่อนไหวของตลาดหุ้นวันนี้ยังคงผันผวน โดยดัชนีแกว่งตัวตามการขายเก็งกำไรระยะสั้น
เช่นเดียวกับ บล.ยูไนเต็ด ที่ระบุว่า แม้ว่า ปัจจัยต่างๆ จะเป็นบวกต่อตลาดหุ้น แต่ดัชนีจะมีความผันผวนจากแรงขายทำกำไร หลังจากขึ้นไปแตะแนวต้านที่ 1,050-1,055 จุด อย่างไรก็ตาม หากดัชนีไม่ปรับลดลงจนต่ำกว่า 1,025-1,035 จุด เชื่อว่า ดัชนีจะปรับตัวเป็นขาขึ้น